诗词查询
雪人春分省见稀,半开桃李不胜威。
应惭落地梅花识,却作漫天柳絮飞。
不分东君专节物,故将新巧发阴机。
从今造物尤难料,更暖须留御腊衣。
春暮越江边,春阴寒食天。杏花香麦粥,柳絮伴秋千。
酒是芳菲节,人当桃李年。不知何处恨,已解入筝弦。
北客南来十五春,今年春雪妙洪钧。
梅花著子无堪比,柳絮藏条未有因。
何限萌芽烦蹙缩,几多峰岭倦颦伸。
红桃頮面还添粉,翠竹垂头讵辱身。
争似松枝擎蒨绚,恰如桂魄净埃尘。
无人敢琢非牢玉,有客曾歌是烂银。
一夜东风吹地匝,四檐甘雨落阶匀。
天公变化谁能测,坐看郊原景物新。
夜来风色作清寒,灯火残时人意阑。
归路月华犹皎皎,今朝雪影乱漫漫。
比他柳絮真无赖,捐尽梅花不忍看。
独坐不知时节变,一襟和气有余欢。
小楼春浅。记钓帘看雪,袖沾芳片。似不似、柳絮因风,更细与品题,屡呵冰砚。宛转吟情,纵真草、凤笺都遍。到灯前笑谑,酒祓峭寒,移尽更箭。而今柳阴满院。知花空雪似,人隔春远。叹万事、流水斜阳,谩赢得前诗,醉污团扇。脉脉重来,算惟有、画阑曾见。把千种旧愁,付与杏梁语燕。
沉檀烟起盘红雾,一箭霜风吹绣户。汉宫花面学梅妆,
谢女雪诗栽柳絮。
长垂夹幕孤鸾舞,旋炙银笙双凤语。红窗酒病嚼寒冰,
冰损相思无梦处。
湖风吹柳絮,记别一年馀。
君出当归养,吾穷久索居。
乍逢论缱绻,欲别又踌躇。
一苇长江隔,时时卜鲤鱼。
几日行云何处去,
忘却归来,不道春将暮。
百草千花寒食路,
香车系在谁家树?
泪眼倚楼频独语,
双燕飞来,陌上相逢否?
撩乱春愁如柳絮,
悠悠梦里无寻处。
阿滕试手下祥霙,散入郊原一尺盈。
春近园林先富贵,夜深天地更分明。
懒随柳絮夸安石,浪入梅花妒广平。
明日诗坛期白战,莫将点墨污瑶玉。
三十骅骝一哄尘,来时不锁杏园春。
东风柳絮轻如雪,应有偷游曲水人。
胡蝶梦中意,杜鹃声外愁。
问春春不语,柳絮暗汀洲。
零乱委空风,悠扬点芳草。
却为身最轻,华堂等闲到。
民欲遮留上欲来,政声无间到舆台。
道迎和气收蛮瘴,弹压余阴蛰楚雷。
已是因风成柳絮,会须逐马见银杯。
一觞好上公堂寿,不为梅花昨夜开。
谷雨初晴,对晓霞乍敛,暖风凝露。翠云低映,捧花王留祝满阑嫩红贵紫,道尽得、韶光分付。禁篽浩荡,天香巧随天步。群仙倚春似语。遮丽日、更著轻罗深护。半开微吐,隐非烟非雾。正宜夜阑秉烛,况更有、姚黄娇妒。徘徊纵赏,任放濛濛柳絮。
草玄亭前老侯芭,赠我鞓红三朵花。
一春风雨伤麦麻,天香何事来山家。
且劝花王一杯酒,更祝花王千万寿。
洛阳名苑今在否,未必开花大如斗。
有花可赏不负春,红紫转眼俱成尘。
酣歌谁识李翰林,酒楼柳絮愁杀人。
村落清明近,秋千稚女夸。春阴妨柳絮,月黑见梨花。
白鸟窥鱼网,青帘认酒家。幽栖虽自适,交友在京华。
最爱堂前燕,高飞忽复低。
趁风穿柳絮,冒雨掠花泥。
帘影朝双舞,梁尘晚并栖。
绿窗离思切,肠断各东西。
蒲县泰山古庙,崇强似梵王宫。去踏翠沾靴,采薇满担,一袖香风。朝中大官佐政,轻衣盖体坐肥骢。谗*面谀时尚,好人遁迹无踪。一心报国契心胸。耳听景阳钟。正芍药翻阶,荷钱出水,柳絮飞空。纪律军中大事,运筹谁是旧元戎。我本尧都贱士,窗前经史研穷。
今岁花时深院,尽日东风,荡扬茶烟。但有绿苔芳草,柳絮榆钱。闻道城西,长廊古寺,甲第名园。有国艳带酒,天香染袂,为我留连。清明过了,残红无处,对此泪洒尊前。秋向晚,一枝何事,向我依然。高会聊追短景,清商不暇馀妍。不如留取,十分春态,付与明年。
风信花残吹柳絮。柳外池塘,乳燕时飞度。漠漠轻云山约祝半村烟树鸠呼雨。竹院深深深几许。深处人闲,谁识闲中趣。弹彻瑶琴移玉柱。苍苔满地花阴午。
红楼梦相关
红楼梦人物
红楼梦典籍